ส่วนที่ 2

1. ปัจจัยความเสี่ยง

-   ปัจจัยด้านการเงิน

ก) นโยบายการบริหารความเสี่ยงทางการเงิน

  บริษัทฯ
  มีความเสี่ยงจากความผันผวนของอัตราดอกเบี้ยและของอัตราแลกเปลี่ยนเงินตราต่างประเทศในตลาดและความเสี่ยงจากการที่คู่สัญญาไม่ปฏิบัติตามสัญญา
  บริษัทฯไม่ได้ใช้ตราสารอนุพันธ์ทางการเงิน บริษัทฯ จะพิจารณาเลือกใช้เครื่องมือ
  และอนุพันธ์ทางการเงินเพื่อบริหารความเสี่ยงตามความเหมาะสม
  และบริษัทฯไม่มีนโยบายประกอบธุรกรรมตราสารอนุพันธ์ทางการเงิน
  เพื่อการเก็งกำไรหรือเพื่อการค้า

  ข) ความเสี่ยงจากอัตราดอกเบี้ย

  ความเสี่ยงจากอัตราดอกเบี้ยนี้เกิดขึ้นจากความผันผวนของอัตราดอกเบี้ยในตลาดในอนาคต
  ซึ่งอาจจะส่งผลกระทบต่อผลการดำเนินงานและกระแสเงินสดของกิจการ บริษัทฯ
  มีความเสี่ยงจากอัตราดอกเบี้ยเนื่องจากมีเงินฝากกับสถาบันการเงิน
  และเงินกู้ยืมระยะสั้นและระยะยาว อย่างไรก็ตาม เงินกู้ยืมระยะยาวของบริษัทฯ
  คิดดอกเบี้ยในอัตราที่ผันแปรกับอัตราดอกเบี้ยในท้องตลาด ซึ่งบริษัทฯ
  เชื่อว่าความผันผวนของอัตราดอกเบี้ยในตลาดในอนาคต
  จะไม่ส่งผลกระทบอย่างเป็นสาระสำคัญต่อผลการดำเนินงานและกระแสเงินสดของกิจการ บริษัทฯ
  มิได้ใช้ตราสารอนุพันธ์ทางการเงินอื่นเพื่อป้องกันความเสี่ยงดังกล่าว

ค) ความเสี่ยงจากอัตราแลกเปลี่ยน

  บริษัทไม่ได้ใช้สัญญาอัตราแลกเปลี่ยนล่วงหน้า
  เพื่อป้องกันความเสี่ยงการนำเข้าสินค้าจากต่างประเทศ

  ณ วันที่ 31 ธันวาคม 2555
  เงินกู้ยืมจากสถาบันการเงินและเจ้าหนี้ที่เป็นเงินตราต่างประเทศจำนวน 2.78
  ล้านดอลลาร์สหรัฐ ไม่ได้มีการป้องกันความเสี่ยงด้านอัตราแลกเปลี่ยน

4)  ความเสี่ยงด้านสินเชื่อ

  การบริหารความเสี่ยงด้านการให้สินเชื่อที่เกี่ยวเนื่องกับลูกหนี้การค้า ในปัจจุบันบริษัทฯ
  มีนโยบายในการให้สินเชื่อที่ระมัดระวังและมีฐานของลูกค้าที่หลากหลาย ดังนั้น บริษัทฯ
  จึงไม่คาดว่าจะได้รับความเสียหายอย่างเป็นสาระสำคัญจากการเก็บหนี้จากลูกหนี้นอกเหนือจากจำนวนที่ได้ตั้งค่าเผื่อหนี้สูญไว้ในบัญชีแล้ว

5)  มูลค่ายุติธรรม

  เนื่องจากสินทรัพย์ทางการเงินส่วนใหญ่จัดอยู่ในประเภทระยะสั้นและเงินกู้ยืมระยะยาว
  มีอัตราดอกเบี้ยที่ผันแปรตามอัตราดอกเบี้ยในท้องตลาด ดังนั้น
  มูลค่าตามบัญชีของสินทรัพย์และหนี้สินทางการเงินดังกล่าวจึงแสดงมูลค่าไม่แตกต่างจากมูลค่ายุติธรรมอย่างมีสาระสำคัญ

ฉ) การบริหารสินค้าคงคลัง

  บริษัทฯ จำหน่าย, ให้เช่าและบริการ เครื่องถ่ายเอกสารมัลติฟังก์ชั่น โดยมีเทคโนโลยีใหม่ๆ
  ให้ตรงกับความ

  ต้องการของลูกค้า อีกทั้งเพื่อลดต้นทุนในการดำเนินธุรกิจของลูกค้า บริษัทฯ
  จำเป็นต้องมีสินค้าไว้บริการ

  อย่างเพียงพอ และมีความเสี่ยงจากการบริหารสินค้าคงคลังซึ่งเกิดจากการล้าสมัย บริษัทฯ
  มีนโยบายตั้งค่า

  เผื่อสินค้าล้าสมัย 100% สำหรับสินค้าที่ไม่เคลื่อนไหวตั้งแต่ 1 ปีขึ้นไป ดังมีรายละเอียด ต่อไปนี้

  ----------------------- ---------- ------ ---------- ------ ---------- ------
  รายการ                  ปี 2555            ปี 2554            ปี 2553     

                          จำนวนเงิน   %      จำนวนเงิน   %      จำนวนเงิน   %

  สินค้าสำเร็จรูป             79.18      82%    64.72      95%    73.64      98%

  สินค้าระหว่างทาง           24.22      25%    11.93      17%    8.43       12%

  หัก ค่าเผื่อสินค้าล้าสมัย       (7.23)     -8%    (8.32)     -12%   (7.20)     -10%

  สินค้าคงเหลือ - สุทธิ        96.17      100%   68.33      100%   74.87      100%
  ----------------------- ---------- ------ ---------- ------ ---------- ------

-   ปัจจัยด้านการดำเนินธุรกิจ

  จากการที่บริษัทฯ เป็นผู้จัดจำหน่ายเครื่องถ่ายเอกสาร รวมทั้งอุปกรณ์อะไหล่และวัสดุสิ้นเปลือง
  ภายใต้เครื่องหมายการค้าของ Konica แต่เพียงผู้เดียวในประเทศและด้วยความสัมพันธ์อันดีกับ
  Konica บริษัทฯ จึงมีการต่อสัญญาเรื่อยมาเป็นระยะเวลากว่า 20 ปี ต่อมาเมื่อทาง Konica
  Corporation Co., Ltd. และ Minolta Co., Ltd.
  ซึ่งเป็นผู้ผลิตเครื่องถ่ายเอกสารในประเทศญี่ปุ่นได้ควบรวมกัน และจดทะเบียนใหม่ภายใต้ชื่อ
  Konica Minolta Business Technologies Inc. (KMBT) และบริษัทฯ
  ได้บรรลุข้อตกลงกับ KMBT และยังคงได้รับการแต่งตั้งเป็นผู้จัดจำหน่าย (Distributor)
  เครื่องถ่ายเอกสา ร ยี่ห้อ โคนิก้า มินอลต้า
  อุปกรณ์อะไหล่และวัสดุสิ้นเปลืองแต่ผู้เดียวในประเทศไทย ภายใต้ชื่อเครื่องหมายการค้า โคนิก้า
  มินอลต้า
  สำหรับธุรกิจการให้บริการด้านเครื่องถ่ายเอกสารไม่ได้เพียงแต่ครอบคลุมการขายและให้เช่าสินค้าเท่านั้น
  แต่ยังครอบคลุมถึงการบริการ เพื่อรักษาและขยายฐานลูกค้าเท่านั้น
  ยังต้องอาศัยความชำนาญความเข้าใจเป็นอย่างดีในธุรกิจ พร้อมกับประสบการณ์เป็นพิเศษ บริษัทฯ
  ได้สั่งสมประสบการณ์ในธุรกิจนี้มายาวนานกว่า 20 ปี
  มีความพร้อมและความชำนาญในการให้บริการข้างต้นเป็นอย่างดี

  ที่ผ่านมา KMBT มีระบบส่งเสริมการขายและบริการโดยตั้งศูนย์ฝึกอบรมและสร้างระบบ Web
  ให้ความสะดวกต่อการเสริมทักษะต่างๆ ให้เแก่บริษัทฯ โดยมีความร่วมมือกับบริษัทฯ
  เพื่อเพิ่มส่วนแบ่งการตลาดให้สูงขึ้น